stanford-oval/wikipedia huggingface dataset:
Suurtietokone
Markkinat nykyään > Suomessa

Suomessa suurtietokoneita käyttävät nykyään mm. Nordea, OP ja Kela.
Kela on käyttänyt IBM:n suurtietokoneita vuodesta 1960 alkaen ja käyttää niitä edelleen. Vuonna 2019 Kelalla oli käytössään IBM:n Z14 ZR1 -koneita. Kela aikoi siirtyä suurtietokoneista pois vuonna 2019, mutta hanke keskeytettiin. Sen sijaan Kela on päättänyt hankkia uuden suurkonelaitteiston vuonna 2023 ja jatkaa suurtietokoneiden käyttöä ainakin 2030-luvulle saakka.
Valmistajat

1950- ja 1960-luvuilla valmistajia olivat "IBM ja seitsemän kääpiötä": Burroughs, Control Data, Digital, General Electric, Honeywell, NCR, RCA ja Univac (Sperry Rand).
Nykyään suurin osa suurtietokoneista on IBM:n valmistamia IBM Z-laitteita. Suurtietokoneet ovat myös Groupe Bullin ydintuote. Sperry ja Burroughs yhdistyivät 1980-luvulla muodostaen Unisys-yhtiön.
Japanilainen Fujitsu on kertonut aikovansa lopettaa suurtietokoneiden valmistuksen ja myynnin vuoteen 2030 mennessä.
Osiointi

Yksi suurtietokoneiden kyvyistä on laitteiston osiointi (engl. partitioning), joka sallii ajaa useampaa käyttöjärjestelmää rinnakkain.
Osiointi käyttää virtuaalikoneita.
Käyttöjärjestelmät

Suurtietokoneissa käytettyjä käyttöjärjestelmiä ovat muun muassa z/OS, General Comprehensive Operating System (GECOS, GCOS) ja Multics.
Aiheesta muualla

Kuvia tai muita tiedostoja aiheesta Suurtietokoneet Wikimedia Commonsissa
Teatteri Totti

Teatteri Totti on vuonna 1987 perustettu suomalainen viittomakielinen kiertävä ammattiteatteri. Se tuottaa vuosittain yhdestä kahteen viittomakielistä näytöskappaletta. Näytelmien ohella Totti on tuottanut pantomiimia, tanssia ja viittomakielisen oopperan, Kung Karls jakt. Lisäksi Totti järjestää työpajoja, teatterikerhoja ja alaan liittyviä kursseja. Sen toimintaan kuuluu myös teatterikasvatus.
Teatteri Totin näyttelijöitä ovat muun muassa Dawn Jani Birley, Jarl Hanhikoski, Outi Ikonen ja Jonas Kemppi. Ohjaajina ovat työskennelleet muun muassa Marianne Aro ja Silva Belghiti.
Teatteri Totin nimi oli vuoteen 2005 Kuurojen teatteri.
Esityksiä

Bernardan talo
Hölmöläiset
Keisarin uudet vaatteet
Kung Karls jakt
Minä, Puff
Pokka pitää
Puff ja kaukaiset kaverit
Rouva Rozenin salaisuus
Tiennäyttäjä tähtien joukossa
Vaginamonologeja
Aiheesta muualla

Teatteri Totin viralliset sivut
Teatteri Takomo

Teatteri Takomo osoitteessa Fredrikinkatu 18.
Teatteri Takomo on suomalainen teatteri, jonka toimitilat ovat Helsingissä Fredrikintorin kulmauksessa. Teatterin taiteellinen johtaja 2013-2021 on Akse Pettersson. Ohjaaja-dramaturgi Anna-Mari Karvonen aloittaa uutena taiteellisena johtajana vuoden 2022 alusta.
Teatteri Takomo perustettiin Helsingissä syksyllä 1996. Sen perustajajäseniä olivat Kristian Smeds, Rauno Ahonen, Tarja Heinula, Nina Jääskeläinen, Susanna Mikkonen, Turo Pajala, Tommi Raitolehto, Jorma Tapio, Terike Haapoja ja Jetta Kuitunen. Ensimmäinen ensi-ilta oli sovitus Henrik Ibsenin näytelmästä Brand vuodelta 1866.
Teatteri Takomo tekee esityksiä nykytodellisuuden ajankohtaisista kysymyksistä ja osallistuu teatterin keinoin nykypäivän yhteiskunnalliseen keskusteluun. Teatteri Takomon tekemän teatterin on tarkoitus syventää ihmisten tietoisuutta ja ymmärrystä nykyajasta sekä ihmisen olemassaolosta tämän päivän Suomessa ja maailmassa.
Istumapaikkoja teatterissa on 70. Teatteri Takomo saa rahoitusta Taiteen edistämiskeskukselta sekä Helsingin kaupungilta.
Jäsenet

Noora Dadu
Joanna Haartti
Joonas Heikkinen
Niina Hosiasluoma
Katja Küttner
Ella Lahdenmäki
Samuli Niittymäki
Jaakko Pietiläinen
Tuomas Rinta-Panttila
Akse Pettersson
Sara Nyberg (tuottaja)
Aiheesta muualla

Teatteri Takomon verkkosivut
Teatteri Takomo Twitterissä
Tommi Luostarinen

| Tommi Luostarinen> Henkilötiedot |
| --- | --- |
Syntynyt: lokakuu 1996 Siilinjärvi, Suomi
Kansalaisuus:   Suomi
Pesäpalloilija
Seura:  Joensuun Maila
Tehtävä:  pelinjohtaja
Pelaajaura
Ammattilaisjoukkueet
 2014–2016 :   Siilinjärven Pesis 
Valmennusura
 2021–2023  2024– :   Siilinjärven Pesis  Joensuun Maila 
Tommi Luostarinen (s. lokakuu 1996 Siilinjärvi) on suomalainen pesäpallovalmentaja ja entinen pesäpalloilija, joka toimii Joensuun Mailan naisten edustusjoukkueen pelinjohtajana.
Luostarinen harrasti nuorena pesäpallon ohella myös jalkapalloa ja jääkiekkoa. Pesäpalloon hän päätti keskittyä ollessaan 15-vuotias. Pelaajaurallaan hän edusti kasvattajaseuraansa Siilinjärven Pesistä yhteensä 109:ssa juniori- ja aikuisten sarjojen ottelussa sekä Puurtilan Kisa-Poikia kuudessa Suomensarjan ottelussa. Ykköspesistä Luostarinen pelasi vuosina 2014–2016.
Luostarisen valmennusura aikuisten sarjoissa alkoi heinäkuussa 2021, kun hänet nimitettiin Siilinjärven Pesiksen naisten Superpesisjoukkueen uudeksi pelinjohtajaksi tehtävästä erotetun Antti Rönkön tilalle. Luostarinen valmensi Siilinjärvellä syksyyn 2023 saakka, kunnes hän siirtyi Joensuuhun kaksivuotisella sopimuksella.
Luostarinen on jääkiekkoilija Eetu Luostarisen isoveli.
Tetsuya Totsuka

| Henkilötiedot |
| --- | --- | --- |
Koko nimi: Tetsuya Totsuka
Syntymäaika: 24. huhtikuuta 1961 (ikä 63)
Syntymäpaikka: Tokio, Japani
Kansalaisuus:  Japani
Pelipaikka: Hyökkääjä
Pituus: 174 cm
Seurat
| Vuodet | Seura | O (M) |
| 1979–1995 1994 | Verdy Kawasaki →Kashiwa Reysol | 256 (68) 17 (4) |
Maajoukkue
| 1980–1985 | Japani | 18 (3) |
 Seurajoukkueuran tilastot kattavat vain kansalliset sarjat.
Tetsuya Totsuka (jap. 戸塚 哲也, Totsuka Tetsuya; s. 24. huhtikuuta 1961 Tokio) on japanilainen entinen jalkapalloilija.
Jalkapallomaajoukkue

Totsuka debytoi Japanin maajoukkueessa joulukuussa 1980. Hän on pelannut 18 maaottelua ja tehnyt niissä kolme maalia.
Aiheesta muualla

National Football Teams
SystemC

SystemC on C++-pohjainen laitteistokuvauskieli, joka mahdollistaa tietokonelaitteiston kuvaamisen perinteisen rekisterisiirtotason (engl. register transfer level, RTL) lisäksi korkeammilla abstraktiotasoilla: järjestelmätasolla (engl. system level) ja transaktiotasolla (engl. transaction level). SystemC sisältää lisäksi simulaatiokernelin, jonka alaisuudessa sille kirjoitettu koodi suoritetaan. SystemC:tä käytetään pääasiassa järjestelmien simulointiin ja verifiointiin, mutta SystemC:llä kirjoitettu koodi voidaan myös syntetisoida tietyin rajoituksin.
Digitaalipiirien suunnittelu monimutkaistuu jatkuvasti transistorien integrointitiheyden kasvaessa Mooren lain tahdissa, josta on syntynyt tarve SystemC:n kaltaisille ilmaisuvoimaisemmille kielille. SystemC on luokkakirjasto joka lisää C++-kieleen laitteistokuvauksessa tarvittavia rakenteita sekä simulaatiokernelin, joka mahdollistaa tarkan rinnakkaisten prosessien ja ajastuksien mallinnuksen. Tämän ansiosta SystemC yhdistää korkean tason ohjelmointikielten suuren ilmaisuvoiman ja olio-ohjelmoinnin tuomat edut perinteisten laitteistokuvauskielten (mm. VHDL, Verilog) tarkkaan laitteiston mallinnukseen. Heikkoutena VHDL:ään ja Verilogiin verrattuna voidaan pitää sitä, että SystemC:llä kirjoitettu koodi ei pääsääntöisesti syntetisoidu yhtä tehokkaasti laitteistoksi.
Ominaisuudet > Moduulit

Moduulit ovat SystemC:n vastine järjestelmätason lohkoille jotka suorittavat jonkin tietyn tehtävän. Ohjelmointitekniseltä kannalta moduuli on luokka, joka perii luokalta sc_module tarvitsemansa ominaisuudet toimiakseen simulaatiokernelin alaisuudessa. Moduulit kommunikoivat ulkomaailman kanssa porttien kautta.
Ominaisuudet > Portit

Portit ovat moduulien rajapinta ulkomaailmaan silloin kun järjestelmää mallinnetaan RTL-tasolla. Portit voivat olla yksi- (sisään/ulos) tai kaksisuuntaisia, ja niihin voidaan kohdistaa kirjoitus- ja lukuoperaatioita portin tyypistä riippuen. Portti kytketään aina tarkalleen yhteen kanavaan.
Ominaisuudet > Kanavat

Kanavat välittävät moduulien välistä kommunikaatiota. Yksinkertaisin kanavatyyppi on signaali (sc_signal), joka on yksinkertainen muistiton linja joka vastaa piirilevyllä olevaa johdinta. Jono (sc_fifo) ja puskuri (sc_buffer) –tyyppisillä kanavilla on muistia, joten niihin voidaan kirjoittaa useampia arvoja peräkkäin.
Ominaisuudet > Prosessit

Prosessit toteuttavat moduulien toiminnallisuuden. Prosesseja on kolmea tyyppiä: metodiprosessit, säieprosessit ja kellotetut säieprosessit. Metodiprosessit ovat funktioita, jotka suoritetaan alusta loppuun silloin kun niiden herkkyyslistaan lisätyllä kanavalla tapahtuu muutos. Säieprosesseja suoritetaan kunnes ne päättyvät tai ne nukuttavat itsensä. Tavallisen säieprosessin herkkyyslistalla voi olla useampia kanavia, kellotettu säieprosessi taas on herkkä vain ja ainoastaan kellosignaalille. Jos järjestelmässä on aktiivisena useita prosesseja kerrallaan, niiden suoritus tapahtuu rinnakkain simulaatiokernelin alaisuudessa, ja niiden aiheuttamat muutokset kanavien tilaan arvioidaan vasta viimeisen prosessin suorituksen päättymisen jälkeen.
Ominaisuudet > Tietotyypit

SystemC sisältää myös joukon uusia laitteistoläheisiä perustietotyyppejä normaalien C/C++ -tietotyyppien lisäksi.
Kokonaislukutyypit
sc_int<>: 1 – 64 –bittinen etumerkillinen kokonaisluku
sc_uint<>: 1-64 –bittinen etumerkitön kokonaisluku
sc_bigint<>: yli 64 –bittinen etumerkillinen kokonaisluku
sc_biguint<>: yli 64 –bittinen etumerkitön kokonaisluku
Logiikkatyypit:
sc_bit: kaksiarvoinen bitti (tosi (’1’) tai epätosi (’0’))
sc_logic: neliarvoinen bitti (tosi (’1’), epätosi (’0’), korkea impedanssi (’Z’) tai määrittelemätön (’X’))
sc_bv<>: vektori kaksiarvoisia bittejä
sc_lv<>: vektori neliarvoisia bittejä
Kiinteän pisteen tyypit
sc_fixed<>: etumerkillinen kiinteän pisteen luku
sc_ufixed<>: etumerkitön kiinteän pisteen luku
sc_fix: etumerkillinen kiinteän pisteen luku
sc_ufix: etumerkitön kiinteän pisteen luku
Esimerkki

Esimerkki yksinkertaisesta asynkronisesta summaimesta:
#include "systemc.h"
#define WIDTH 32

SC_MODULE(Adder)
{
  sc_in<sc_int<WIDTH> > a, b;   // sisään tulevat portit
  sc_out<sc_int<WIDTH> > sum;   // ulos menevä portti

  // toiminnallisuuden toteuttava prosessi
  void do_add()
  {
    sum.write(a.read() + b.read());
  }

  SC_CTOR(Adder)
  {
    SC_METHOD(do_add);    // rekisteröi metodiprosessi simulaatiokernelille
    sensitive << a << b;  // herkkyyslista prosessille
  }
};
Sama esimerkki C++ -tyylisenä ja säieprosessia käyttäen:
#include "systemc.h"
#define WIDTH 32

class Adder : public sc_module
{
  sc_in<sc_int<WIDTH> > a, b;   // sisään tulevat portit
  sc_out<sc_int<WIDTH> > sum;   // ulos menevä portti

  // toiminnallisuuden toteuttava prosessi
  void do_add()
  {
    while(true)
    {
       sum.write(a.read() + b.read());
       wait();
    }
  }

  SC_HAS_PROCESS(Adder);
  Adder(const sc_module_name& name): sc_module(name)
  {
    SC_THREAD(do_add);    // rekisteröi säieprosessi simulaatiokernelille
    sensitive << a << b;  // herkkyyslista prosessille
  }
};
Aiheesta muualla

Open SystemC Initiative
IEEE 1666™ Standard SystemC Language Reference Manual (Arkistoitu – Internet Archive)
Timo Salo

Timo Salo -nimisiä henkilöitä ovat:
Timo Salo (s. 1973), suomalainen runoilija ja aforistikko
Timo Salo (s. 1985), suomalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Timo Salo”, voi hakea sivunnimihaulla, laajalla sivunnimihaulla tai tekstihaulla.
The Games Factory

Kuvakaappaus The Games Factoryn "Level editorista"
The Games Factory (lyhyemmin TGF) on Clickteamin vuonna 1996 kehittämä pelinteko-ohjelma. Clickteamin kanssa on yhteistyössä ollut Europress Software. TGF:llä on  multimediaominaisuuksia - sillä voi tehdä tietokoneohjelmia ja pelejä.[lähde? ]
Ohjelman uusin versio on The Games Factory 2.
Muuta

TGF on vanhempi versio, lähes samankaltaisesta pelinteko-ohjelmasta, Click & Createsta (CNC). Se on myös päivitetty versio Klik & Playsta (KNP). TGF:ää uudempi versio taas on Multimedia Fusion (MMF), jossa laajennetut multimediatoiminnot.
Aiheesta muualla

Clickteamin kotisivu
Särkemä

| Särkemä |
| --- | --- |
Valtiot:  Suomi
Koordinaatit:  61°07′38″N, 24°40′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  ei laskuojaa 
Järvinumero:  35.774.1.006
Mittaustietoja
Pinnankorkeus:  106,2 m  
Rantaviiva:  7,465 km  
Pinta-ala:  13,546 ha  
Saaria:  ei saaria 
 fiSärkemä 
Särkemä  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 13,5 hehtaaria ja se on 1,9 kilometriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 7,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Pyhäjärven alueeseen (35.774) se kuuluu. Järven vedenpinnan korkeus on 106,2 metriä mpy.
Timo Saini

Timo Saini (s. 1945) on suomalainen yritysjohtaja ja hallitusammattilainen, joka on toiminut monien media- ja suoramarkkinointiyhtiöiden johdossa. Hän jäi vuonna 2002 eläkkeelle Valittuja Paloja kustantaneen Reader’s Digest Nordicin toimitusjohtajan tehtävistä. Aiemmin Saini on työskennellyt muun muassa Yhtyneitten Kuvalehtien varatoimitusjohtajana sekä 1980- ja 1990-lukujen vaihteessa Insinöörilehtien sekä siitä ja Talouselämä Oy:stä 1990 muodostuneen Talentumin toimitusjohtajana.
Kauppatieteiden maisteriksi opiskellut Timo Saini aloitti uransa Suomen Unileverillä. Vuosina 1997–1999 hän oli Lontoossa toimivan Reader´s Digest Ass. Inc.:n European Vice President.
Nykyisin Timo Saini toimii monien hallitusten jäsenenä ja puheenjohtajana erityisesti perheyrityksissä sekä pääomasijoittajien hallinnoimissa yrityksissä.
The Flash (Proben videopeli)

| The Flash |
| --- | --- |
Kehittäjä:  Probe
Julkaisija:  Sega
Säveltäjä:  Jeroen Tel
Julkaistu:  1993
Lajityyppi:  Toimintapeli
Pelimuoto:  yksinpeli
Alusta:  Sega Master System
Jakelumuoto:  Pelimoduuli
Lisää peliartikkeleitaVideopelien teemasivulla
The Flash on  Proben kehittämä ja Segan julkaisema toimintapeli. Peli on julkaistu vuonna 1993 Sega Master Systemille.
Pelaaminen

Peli perustuu televisiosarjaan Flash. Pelissä pelataan DC Comicsin hahmolla Salamalla.
Peli on sivuttain vierittävä tasohyppely. Peli on jaettu kuuteen erään, joissa jokaisessa on kaksi vaihetta ja pomotappelu.
Taistelevien jumalattomien liitto

Bezbožnik ('Jumalaton') -lehti vuodelta 1929.
Jumalattomien liitto (ven. Союз безбожников) eli Jumalattomien yhdistys (ven. Общество безбожников, myöhemmin Taistelevien jumalattomien liitto) oli Neuvostoliitossa vuosina 1925–1947 toiminut uskonnonvastainen järjestö.
Järjestön johtoon nousi Jemeljan Jaroslavski. Vuodesta 1926 vuoteen 1932 järjestön jäsenmäärä kasvoi 87 000:sta 5,6 miljoonaan jäseneen. Järjestö toimi pitkälti Neuvostoliiton kommunistisen puolueen ohjauksessa, ja puolueen omaa propagandaa sisällytettiin myös järjestön lehtiin.
Vuoden 1937 väestönlaskennan tuloksien perusteella 57 prosenttia neuvostoliittolaisista edelleen luokitteli itsensä uskovaisiksi. Tuloksen johdosta Stalin toimeenpani Jumalattomien liitossa käyntiin laajat puhdistukset liian hitaan uskonnon hävittämisen vuoksi.
Neuvostoliiton ja Saksan 31.8.1939 solmiman Molotov-Ribbentrop-sopimuksen jälkeen Jaroslavski julisti, että vuodella 1940 tulee olemaan suuri merkitys koko maailmalle, että jumalattomuusliike tulee pian näyttelemään pääosaa  Euroopan poliittisessa ja henkisessä elämässä ja että Saksan ja Neuvostoliiton yhteistyöllä on suuri merkitys taistelussa kristinuskoa vastaan Euroopassa.
Toisen maailmansodan aikana erityisesti ortodoksinen kirkko otettiin mukaan Saksan vastaiseen sotaponnistukseen. Neuvostohallinto näki kirkon tuen hyödyllisyyden sotaponnisteluissa, ja ortodoksinen kirkko julkisesti toivoikin Jumalan tuovan Neuvostoliitolle voiton sodassa. Vuonna 1943 toimintansa lopettaneen järjestön työn jatkajaksi perustettiin 1947 Poliittisen ja tieteellisen tiedon levittämisyhdistys eli Znanie (ven. Знание, suom. Tieto).
Kirjallisuutta

Mustonen, Matti A.: Jumalattomuusliike ja taistelevien jumalattomien liitto Neuvosto-Venäjällä.  (Neuvostovenäläisten lähteiden pohjalta kirjoittanut Matti A. Mustonen)  Jyväskylä:  Tekijä, 1941.
Froese, Paul: The Plot to Kill God: Findings from the Soviet Experiment with Secularization. University of California Press, Los Angeles, 2008.
The Game Plan

| The Game Plan |
| --- | --- |
 Elokuvan juliste
Ohjaaja:  Andy Fickman
Käsikirjoittaja:  Nichole Millard Kathryn Price Audrey Wells
Tuottaja:  Mark Ciardi Gordon Gray
Säveltäjä:  Nathan Wang
Kuvaaja:  Greg Gardiner
Leikkaaja:  Michael-Jablow
Tuotantosuunnittelija:  David J. Bomba (käännä suomeksi)
Pukusuunnittelija:  Genevieve Tyrrell (käännä suomeksi)
Pääosat:  Dwayne Johnson Madison Pettis Kyra Sedgwick Morris Chestnut
Valmistustiedot
Valmistusmaa:   Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Netflix Disney+
Ensi-ilta:   28. syyskuuta 2007  13. kesäkuuta 2008
Kesto:  110 min
Alkuperäiskieli:  englanti
Budjetti:  22 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Game Plan on vuonna 2007 ensi-iltansa saanut Walt Disney Picturesin koko perheen komediaelokuva. Andy Fickmanin ohjaaman elokuvan pääosaa esittää Dwayne ”The Rock” Johnson.
Tärkeimmät roolit

| 0 | 1 | 2 |
| --- | --- | --- |
|  Dwayne Johnson  | … |  Joseph ”Joe” Kingman   |
|  Madison Pettis  | … |  Peyton Kelly   |
|  Kyra Sedgwick  | … |  Stella Peck   |
|  Roselyn Sánchez  | … |  Monique Vasquez   |
|  Morris Chestnut  | … |  Travis Sanders   |
Juoni

The Game Plan on tarina amerikkalaisen jalkapallon pelinrakentaja Joe Kingmanista (Johnson), joka on bostonilaisen joukkueensa kanssa mestaruusjahdissa. Naimaton Kingman elää todellista unelmaelämää, sillä hän on rikas, kuuluisa ja usein myös lukuisten juhlien keskipiste. Tämä unelma muuttaa kuitenkin muotoaan, sillä hän saa tietää olevansa kahdeksanvuotiaan Peyton-tytön (Madison Pettis) isä.
Uransa tärkeimmällä hetkellä Kingmanin täytyy keksiä, miten hän pystyy sovittamaan yhteen juhlat, harjoitukset, deittailun, tyttären balettitunnit ja iltasadut. Yhtä vaikeaa tilanne on myös Joen agenttina toimivalle Stellalle (Kyra Sedgwick), sillä hänen kovan bisneskuorensa alta on turha etsiä äidillisiä vaistoja.
”Uudelle isälle” sattuvista hauskoista kömmähdyksistä huolimatta Joe huomaa, että elämässä on muutakin kuin raha ja tuhannet ihailijat – yksi pieni ja erityisen tärkeä ihailija riittää.
The Guardian – meripelastaja

| The Guardian – meripelastaja> The Guardian |
| --- | --- |

Ohjaaja:  Andrew Davis
Käsikirjoittaja:  Ron L. Brinkerhoff
Tuottaja:   Armyan Bernstein  Lowell D. Blank  Zanne Devine  Beau Flynn  Charlie Lyons  Peter Macgregor-Scott  Tripp Vinson 
Säveltäjä:  Trevor Rabin
Kuvaaja:  Stephen St. John
Leikkaaja:   Thomas J. Nordberg  Dennis Virkler 
Pukusuunnittelija:  Mark Peterson
Pääosat:   Ashton Kutcher  Kevin Costner 
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  Fórum Hungary Netflix
Ensi-ilta:  2006
Kesto:  136 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Guardian – meripelastaja (The Guardian) on vuonna 2006 valmistunut yhdysvaltalainen Andrew Davisin ohjaama elokuva, jonka pääosissa näyttelevät Ashton Kutcher ja Kevin Costner. Elokuva perustuu Yhdysvaltain rannikkovartioston meripelastajien toimintaan. Elokuvan Suomen ensi-ilta oli 27. lokakuuta 2006.
Tajua Mut! -toimintamalli

Tajua Mut! -toimintamalli on työkalu nuorten varhaiseen tukemiseen eri elämäntilanteissa. Päätavoitteena on nuorten syrjäytymisen ehkäisy tarjoamalla nuorelle  tukea mahdollisimman varhaisessa vaiheessa yhden luotettavan aikuisen koordinoimana. Palvelu on ilmainen ja sitä voivat käyttää Tajua Mut! -toimintamallia käyttävien kuntien nuoret ja nuoria työssään kohtaavat ammattilaiset kaikilta sektoreilta ja toimialoilta. Mikä tahansa kunta Suomessa voi halutessaan ottaa toimintamallin käyttöön.
Tajua Mut! -toimintamallia koostuu helposta ja yksinkertaisesta netin kautta avautuvasta järjestelmästä ja toimintamallista, jonka avulla nuorelle tarjotaan tukea heti kun huoli herää tai nuori itse sitä kaipaa.
Toimintamallia voivat käyttää Tajua Mut! -kuntien nuoret itse lähettämällä Nuoren yhteydenottopyynnön tai nuoria työssään kohtaavat eri alojen ammattilaiset. Tajua Mut! kannustaa nuoria kohtaavia ammattilaisia huomaamaan muutoksen tai muun asian nuoressa, joka herättää huolta, ja ottamaan sen puheeksi nuoren kanssa. Nuoren luvalla ammattilainen välittää nuoren nimen ja yhteystiedot Tajua Mut! -tietojärjestelmän kautta kunnan etsivään nuorisotyöhön.
Molemmilla tavoilla tehdyssä yhteydenottopyynnössä tieto välittyy kunnan etsivälle nuorisotyöntekijälle, joka ottaa yhteyttä nuoreen 5 arkipäivän sisällä pyynnön lähetyksestä. Hän kuuntelee ja auttaa nuorta löytämään oikeat tahot tilanteen ratkaisemiseksi. Etsivä tuntee kuntansa eri toimijat ja hänellä on laaja yhteistyöverkosto. Nuori saa tukea ja neuvoa etsivältä nuorisotyöntekijältä ja tarvittaessa ohjauksen eteenpäin tarvittaviin palveluihin yhden luotettavan aikuisen koordinoimana.
Toimintamalli perustuu nuoren vapaaehtoisuuteen ja etenee nuorta kuunnellen ja osallistaen. Tajua Mut! -toimintamallia on suunnattu tuen tarjoamiseen alle 29-vuotiaille nuorille ja nuorille aikuisille. Alaikäraja vaihtelee kunnittain 12 ja 15 välillä.
Verkostoyhteistyö

Toimintamallin avulla lisätään myös yhteistyötä eri toimijoiden kesken sekä kasvatetaan ja vahvistetaan nuoria työssään kohtaavien toimijoiden verkostoa ja tiedonkulkua heidän välillään. Yhteistyön puute on osoittautunut merkittäväksi ongelmaksi monissa lastensuojeluun liittyvissä tapauksissa Suomessa, ja siksi lapsi tai nuori ei ole saanut apua ajoissa. Tajua Mut! -malli mahdollistaa ammattilaisten yhteistyön varhaisessa vaiheessa niin, ettei harmeista kasva ongelmia. Yhteistyö aloitetaan vain lapsen, nuoren ja tarpeen mukaan huoltajien luvalla. Toimintamallin kulmakiviä ovat: ennalta ehkäisy, saumaton, moniammatillinen yhteistyö ja lapselle tai nuorelle räätälöity tuki.
Tajua Mut! -toimintamalli vastaa laajasti tunnistettuun kansalliseen tarpeeseen kehittää varhaisen vaiheen moniammatillista yhteistyötä ja tiedonvaihtoa lasten, nuorten ja perheiden tukemisessa. Tajua Mut! -koulutukseen osallistuneet lasten ja nuorten kanssa työskentelevät julkisen, yksityisen ja kolmannen sektorin ammattilaiset ilmoittautuvat yhteydenottopyynnön tehdessään tarvittaessa yhteistyöhön muiden samaa lasta tai nuorta auttavien ammattilaisten kanssa. Tähän tarvitaan nuoren tai lapsen huoltajan suostumus. Luottamuksellisia tietoja käsitellään ainoastaan asianomaisten luvalla. Tällöin on mahdollista edistää eri toimijoiden välistä tiedonkulkua rikkomatta kansalaisen omia tietoja koskevaa itsemääräämisoikeutta.
Tajua Mut! -toimintamalli ei korvaa ammattilaisten toimenkuviin kuuluvia muita auttamiskeinoja tai esim. lastensuojeluilmoitusta, vaan tulee niiden rinnalle tukemaan erityisesti yhteistyön vahvistumista. Ajatuksena on tarjota väline aiempaa varhaisempaan puuttumiseen.